Lawrence Harold Welsh

Lawrence Harold Welsh (død 1. februar 1935 i Winton i Wyoming i USA. død 13. januar 1999 i Saint Paul i Minnesota) var en amerikansk katolsk prelat. Welsh var biskop av bispedømmet Spokane i delstaten Washington. Han ble relegert fra sitt embede av Vatikanet.

Liv og virke

Prest
Lawrence Welsh tok utdannelse ved University of Wyoming og Saint John's University i Collegeville (Minnesota1 i Minnesota. I Collegeville gikk han også på St. John's Seminary. Han ble ordinert til prest 26. mai 1962 i Rapid City i South Dakota av biskopen der, William Tibertus McCarty, C.SS.R..

Deretter ble han kapellan ved Church of St. Paul i Belle Fourche, sete for Butte County, og senere ved Cathedral of Our Lady of Perpetual Help i Rapid City. Fra 1973 til 1978 var han kansellist for Rapid City bispedømme.

Biskop av Spokane
Den 6. november 1978 utnevnte pave Johannes Paul II ham til biskop av bispedømmet Spokane. Bispevielsen fant sted 14. desember 1978, ved erkebiskop Raymond Gerhardt Hunthausen og medkonsekratorene biskopene Harold Joseph Dimmerling av Rapid City og Bernard Joseph Topel, emeritert biskop av Spokane.

Biskop Welsh gikk imidlertid ikke inn i bispedømmets historie primært som kirkemann, men som en sexskandale. Tidlig i august 1986 var han på et stevne av Knights of Columbus, som han tilhørte, i Chicago. Han hadde tatt inn på Chicago Hilton. Den 8. august møtte Welsh en ung prostituert med et narkotikaproblem i en bar, og ble med ham på et hotellrom. Ifølge den unge mannen ønsket Welsh å hjelpe ham økonomisk, men også med råd. Etter det er det forskjellige versjoner av hendelsen. Konsensus er at Welsh og den unge mannen hadde oralsex. Welsh har imidlertid sterkt benektet at han strupete den unge mannen til bevisstløshet, noe mannen anklaget biskopen for. I slutten av september 1986 sto to politibetjenter utenfor husdøren til Welsh og avhørte ham om hendelsen. Han samarbeidet med tjenestemennene og innrømmet kun oralsex. Han tilbød seg deretter å bli plassert under tilsyn av en biskop og nevnte erkebiskop Raymond Hunthausen av Seattle. Den 29. september 1986 hadde politiet et møte med Welsh og  Hunthausen. Der sa Welsh i føhe politirapporten hat «he did not feel he did anything violent in the course of the sex act and that if he had it would have been as an outlet for frustrations that had built up within him.»  Welsh, Hunthausen og politiet ble enige om at Welsh måtte undersøkes av psykiater.  Etterforskningen av overgrepssaken, dersom det faktisk var blitt innledet en slik, ble innstilt.

Welsh ble stadig mer et problem for sitt bispedømme mot slutten av 1980-tallet. Welsh ble klandret for å ha nøyd seg med å forflytte en prest til en annen menighet etter at tre familier hadde påstått overfot ham at presten skulle ha forgrepet seg mot barn. Det som derimot var blitt observert av flere, var et alvorlig alkoholproblem. Hans etterfølger som biskop av Spokane, norsk-amerikanske biskop William Skylstad sa senere: «Obviously, he had a very serious drinking problem .. Certainly, it's very sad behavior associated with that drinking. That would be my observation.» 

Biskop Welsh ble aldri siktet for hendelsen i Chicago; en tidligere Spokane-detektiv hevdet senere at historien hadde blitt «håndtert på en hysj-hysj måte». Kunnskapen om denne hendelsen ble ikke offentlig før i oktober 2002, etter Welsh' død, da Spokane Spokesman-Review publiserte historien. På det tidspunkt sa en advokat som representerte ofre for påstått seksuelle overgrep til avisen at han mente grunnen til at Welsh ikke hadde klart å gripe inn mot en eller flere problemprester i sitt bispedømme var at de kunne ha truet med å avsløre hans egne hemmeligheter.

Etter at biskop Lawrence Welsh ble stanset flere ganger mens han kjørte i beruset tilstand, grep Vatikanet inn. Den 17. april 1990 ble Welsh fritatt fra sine plikter som biskop. Han måtte forlate Spokane, og flyttet da til Saint Paul i Minnesota.

Hjelpebiskop i Saint Paul-Minneapolis
I Minnesota ble Welsh utnevnt til hjelpebiskop i erkebispedømmet Saint Paul og Minneapolis og titulærbiskop av Aulona den 5. november 1991. Han tjente som biskoppelig vikar for latinamerikanske anliggender og for erkebispedømmets vestlige vikariat. Han besøkte også forskjellige veldedigheter i erkebispedømmet på ukentlig basis.

Han døde i Saint Paul 13. januar 1999 i en alder av 63 år etter lang tids sykdom.

Episkopalgenealogi
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal Egidio Vagnozzi (1906-1980) *1949
 Erkebiskop Raymond Gerhardt Hunthausen (1921-2018) *1962
 Biskop  Lawrence Welsh (1935-1999) *1978

Referanser

Katolske biskoper fra USA
Deltakere på Andre Vatikankonsil
Linjen Rebiba
Personer fra  Sweetwater County i Wyoming